open-index/open-wikipedia-markdown huggingface dataset:
Elemendid (Eukleides)

"**Elemendid**" (vanakreeka keeles "Στοιχεῖα", ladina keeles "Elementa") on Eukleidese uurimus geomeetriast ja arvuteooriast. See on Eukleidese peateos, mille ta kirjutas umbes 300 eKr. Teost loetakse antiikaja geomeetria ja matemaatika tippteoseks.

Teos koosneb 13 raamatust.
Arnaud Danjean

**Arnaud Danjean** (sündinud 11. veebruaril 1971 Louhansis Saône-et-Loire'i departemangus) on Prantsusmaa poliitik, ta kuulub erakonda Vabariiklased. Ta oli aastatel 2009–2024 Euroopa Parlamendi liige.

Ta lõpetas 1992. aastal Pariisi Poliitikauuringute Instituudi.

Seejärel töötas ta Prantsusmaa välisluureteenistuses DGSE. Aastatel 1995–1996 viibis ta missioonil Sarajevos. Juunist 1996 kuni septembrini 1998 oli ta ametis Prantsusmaa saatkonnas Sarajevos. Hiljem oli ta seotud Alain Richardi juhtimisel Rambouillet' lepingu koostamise ja sõlmimisega (veebruaris-märtsis 1999).

2009. aasta Euroopa Parlamendi valimistel valiti ta Euroopa Parlamendi liikmeks, ta kuulub Euroopa Rahvapartei/Euroopa Demokraatide fraktsiooni. 2014. aastal valiti ta teiseks ametiajaks Euroopa Parlamenti.
Jante seadus

**Jante seadus** (norra keeles *janteloven*) on Skandinaavia mentaliteeti kirjeldav reeglite kogum. Seadus koosneb 10 reeglist. Seaduse kohaselt mingi inimgrupp kritiseerib oma liikmete individuaalset edu ja saavutusi. 

Seaduse mõtles välja norra kirjanik Aksel Sandemose, kes tõi selle välja oma 1933 ilmunud romaanis "En flyktning krysser sitt spor" ("Põgenik ületab oma jäljed"). Romaani tegevus toimub väljamõeldud linnas **Jante**.

## Seaduse 10 reeglit
#Ära arva, et sa oled keegi. 
#Ära arva, et sa oled sama hea kui meie. 
#Ära arva, et sa oled meist targem. 
#Ära arva, et sa oled meist parem. 
#Ära arva, et sa tead rohkem kui meie. 
#Ära arva, et sa oled midagi enamat kui meie. 
#Ära arva, et sa millekski kõlbad. 
#Sina ei tohi mitte meie üle naerda. 
#Ära arva, et keegi sinust hoolib. 
#Ära arva, et sa võid meile midagi õpetada.

## Viited

## Välislingid
*Vello Helk, Jante seadusest, Vaba Eesti Sõna, 23.01.2012
Klezmer

***Klezmer*** (juudi keeles קלעזמער‏) on Kagu-Euroopa juutide (aškenazi juudid) rahvamuusika, hõlmates ka selle omanäolise esitamise.

Traditsiooniselt on *klezmer* mängitud juudi pulmades ja usupidustuste tantsude ajal. *Klezmer* mängimisel kasutatakse kõige rohkem klarnetit ja viiulit.
Konni

**Konni** (vene keeles Ко́нни, täisnimi **Connie Paulgrave** (), ka **Connie**; 1999–2014) oli Venemaa presidendile Vladimir Putinile kuulunud emane must labradori retriiveri tõugu koer.


Vladimir Putin 24 May 2006-1.jpg|
Vladimir_Putin_13_June_2005-1.jpg|
Vladimir Putin 14 September 2003-1.jpg|


## Viited
Liberty

**Liberty** (täisnimega **Honor's Foxfire Liberty Hume**; 8. veebruar 1974 – 1984), oli USA presidendi Gerald Fordi perekonnale kuulunud emane tumepruun kuldse retriiveri tõugu koer.

## Välislingid
Qantas Airways

**Qantas Airways** on Austraalias asutatud lennufirma. Lennufirma nimi Qantas on akronüüm ja tuleneb selle esialgsest nimest Queensland and Northern Territory Aerial Services.

## Ajalugu
Qantase lennufirma asutasid Hudson Fysh, Paul McGinness ja Fergus McMaster 16. novembril 1920.  Peakontor oli Longreachis Queenslandi lääneosas. Firma alustas kahe lennukiga, BE2E ja Avro 540K, ning pakkus õhutakso ja lõbulennu teenust. Esimene liinilend toimus 2. novembril 1922 Charleville'i ja Cloncurry vahel. 

Edasi arenes ettevõte jõudsalt ning 1934. aasta detsembris avati uus lennuliin Brisbane'i ja Darwini vahel. 1935. aasta mais toimus lennufirma esimene rahvusvaheline lend Darwinist Singapuri.

Teine maailmasõda ja sellejärgne aeg kujunesid ettevõttele raskeks. Teise maailmasõja ajal hävitasid vaenlase rünnakud Qantase angaari ning ka mitu lennukit. Pärast sõda oli ettevõtte raskustes vananeva lennukipargi ning kapitali nappuse tõttu. 1947. aastal riigistas Austraalia valitsus Qantase. Peagi töötati välja mitu uut lennuühendust, nende hulgas ka Jaapanisse, Hongkongi ja Lõuna-Aafrikasse.

1959. aastal, kui ettevõttele tarniti reaktiivmootoriga Boeing 707, algas Qantase jaoks justkui uus ajajärk. Lennuaeg vähenes poole võrra, samuti muutus lendamine mugavamaks. 1960. aastatel avas lennufirma mitu uut liini, sealhulgas eksootilise Fiesta marsruudi, mis viis Londonisse Tahiti, Mehhiko ja Kariibi mere kaudu.

1995. aasta juulis erastati Qantas täielikult ja noteeriti Austraalia börsil. Pärast erastamist on Qantase eesmärk keskenduda ohutusele ja innovatsioonile. 

## Lennukipark
2020. aastatel on Qantas Airwaysi lennukipargis 127 lennukit, millest 14 on Boeing 787-9 Dreamlinerid, 12 Airbus A380-800, 10 Airbus A330-300 ja 16 A330-200 ning 75 Boeing 737-800 lennukid.

Pärast 2032. aastat on plaan asendada Airbus A380-800 lennukid 24 Airbus A350-1000 lennukiga. 

## Tänapäev
Qantas Airways on kasvanud üheks kõige tuntumaks ja edukamaks kommertslennufirmaks maailmas. Qantas on ületanud mitu väljakutset, et saada selliseks ettevõtteks, nagu ta praegu on.

2021. aastal läbi viidud SWOT analüüsis leiti, et Qantas Groupil on palju tugevaid külgi ja suur potentsiaal tulevase turukasvu saavutamiseks.

Qantas Groupi alla kuuluvad mitmed tütarfirmad, nagu Jetstar, Jetconnect ja Qantas Link, aga ka kaubaveoga tegelev Qantas Freight.

## Viited
Chanel (koer)

**Chanel** (6. mai 1988 – 28. august 2009) oli emane taksi tõugu koer.

2009. aasta mais andsid Guinnessi rekordite raamatu esindajad koera omanikele üle tunnistuse Chaneli kandmise kohta rekordite raamatusse maailma vanima elusoleva koerana. Chanel suri 2009. aasta 28. augustil, 21-aastaselt.

## Viited

## Välislingid
*
Voldemar Muhel

**Voldemar Muhel** (12. august 1910 Peterburi – 21. juuni 1983) oli eesti leksikograaf, mitmes trükis välja antud vene-eesti sõnaraamatu autor.

Ta lõpetas aastal 1928 Hugo Treffneri Gümnaasiumi. Ta õppis Tartu Ülikoolis 1931–1932 rohuteadust ning 1935–1938, 1946 ja 1952 õigusteadust, ta oli Eesti Üliõpilaste Seltsi liige.

1932–1934 oli ta AS "Loskit & Ko" keemiatehase tööline ja laborant, 1934–1936 A. Imeliku apteegi laborant, 1936–1940 Eesti Üliõpilaste Seltsi asjaajaja-raamatupidaja Tartus. 1940–1941 AS Tartu Pank välisjaoskonna raamatupidaja ja välisjaoskonna juhataja Tallinnas. 

1941 oli ta Tallinna Keskhoiukassa riigilaenude kontrolör. 1941–1944 Punaarmees. 1944 Eesti NSV Töönduslike Kooperatiivide Peavalitsuse finantsosakonna juhataja kt, 1945 Eesti NSV Kohtu Rahvakomissariaadi administratiiv-majandusosakonna juhataja, 1945–1950 Eesti NSV Ministrite Nõukogu üldosakonna juhataja. Alates 1951 Eesti Riikliku Kirjastuse lepinguline vene-eesti sõnastike koostaja. Hiljem töötas Tartu ülikooli füüsika laboratooriumis.

## Viited

## Välislingid
*http://www.sirp.ee/archive/2000/04.08.00/Varia/varia1-4.html
*Album Academicum Universitatis Tartuensis 1918-1944
Chanel

**Chanel SA** () on 1910. aastatel Gabrielle Chaneli rajatud prantsuse ettevõte. 2014. aastal oli ettevõtte käive 7,51 miljardit dollarit.

## Viited

## Välislingid
Dalli Hadad

**Dalli Hadad** (araabia keeles: دالي حداد; sündinud 5. veebruaril 1982 Bagdadis) on Iraagi assüürlasest laulja.

Ta alustas esinemist koos Iraagi folkmuusika ansambliga Bagdadis Babüloni festivalidel, pärast seda on ta esinenud mitmetel festivalidel Jordaanias. Kuid alates Jordaaniasse asumisest jättis ta oma vana bändi maha ning läks edasi oma karjääriga, muutes muusikasuunda. Esimene stuudioalbum oli “Mashtaka Athamk”. "Salam Allah" ja "Yemshy Habebe Dala" said esimesteks singliteks. See oli ka tema edu algus.

Teine album oli “Ofnee”, kolmas “Enta We Rabak”.

Aastal 2007 laulis ta ametlikku Iraagi jalgpallilaulu, kui Iraagi meeskond võitis 2007 AFC Asian Cupi.

Dalli Hadad on saanud valitud teel palju julgustust oma emalt.

Oma lemmiklauljatena on ta nimetanud Kathem Al Saheri, Najat Al Sakeri, Oum Kalthoumi ja Abdul Halim Hafizi. Paljudele Süüria ja Jordaania kontsertidele on tulnud suured Iraagi kogukonnad teda vaatama. Ta elab Ammanis Jordaanias.
Hermann Krause (arst)

**Hermann Krause** (15/27. aprill 1800 Ķizbele mõis, Krimulda kihelkond – 28. november/10. detsember 1834 Tallinn) oli Tallinnas tegutsenud arst.

Tema vanemad olid Johann Wilhelm Krause (1757–1828) ja Juliane Hausenberg (1771–1843).

Ta õppis 1820–1825 Tartu ülikooli arstiteaduskonnas, dr. med. 1826 (Descriptio monstri humani bicorporei, cum hemicaephalia). Korporatsioon Livonia asutajaliige.

Ta oli arst Vilniuse kubermangus ja Tallinnas.

15/27. aprillil 1832 abiellus ta Tallinnas Anna Sophie von Kügelgeniga (1815–1875), nende poeg oli Põlula, Inju ja Meriküla mõisnik Hermann Krause (1834–1909).

## Viited
 

## Kirjandus
*Album Dorpato-Livonorum. Dorpat 1908. Nr. 9 (1516), lk. 20.

## Välislingid
*Genealogisches Handbuch der estländischen Ritterschaft
*Album academicum der Kaiserlichen Universität Dorpat, nr. 1516, lk. 104
*Die Aerzte Estlands vom Beginn der historischen Zeit bis zur Gegenwart, lk. 246
*Geni
Heinrich Märtens

**Johann Heinrich Märtens** (5/17. märts 1802 Adavere mõis – 14/26. veebruar 1857 Pärnu) oli Liivimaa vaimulik.

Tema isa oli mölder Peter Johann Märtens.

Ta õppis 1819–1823 (grad. stud.) Tartu ülikooli usuteaduskonnas, 1825–1826 täiendas end Berliinis. Korporatsioon Livonia asutajaliige.

Ta oli õpetaja Bērzaine gümnaasiumis, 1828–1833 koduõpetaja Põltsamaal, 1834 Kuressaare kreiskoolis, 1834–1849 Pärnu kreiskoolis. Ta oli Pärnu Nikolai koguduse diakon 1835–1846, ülemõpetaja 1846–1854.  

## Kirjandus
*Album Dorpato-Livonorum. Dorpat 1908. Nr. 10 (1342), lk. 20–21.
*Das Inland. 18. märts 1857, nr. 11, vg. 188.

## Välislingid
*Album academicum der Kaiserlichen Universität Dorpat, nr. 1342, lk. 92
Hermann Krause (1834–1909)

**Hermann Krause** (18/30. november 1834 Tallinn – 15/28. juuni 1909) oli Põlula, Inju ja Meriküla mõisnik.

Tema vanemad olid Hermann Krause (1800–1834) ja Anna Sophie von Kügelgen (1815–1875).

Vene teenistusaadli alusel kanti ta 13/25. märtsil 1877 Eestimaa kubermangu aadliraamatusse. 

30. oktoobril/11. novembril 1869 abiellus ta Pandiveres Johanna von Rennenkapffiga (1851–1901). Nende poeg oli Põlula mõisnik Wilhelm von Krause (1872–1912), kes 4/16. veebruaril 1908 immatrikuleeriti Eestimaa rüütelkonda.

## Viited

## Välislingid
*Genealogisches Handbuch der estländischen Ritterschaft
*Geni
Copley medal

**Copley medal** on teadusauhind, mida annab välja Londoni Kuninglik Ühing. Auhinda antakse välja silmapaistvate saavutuste eest bioloogia ja füüsika teadussuundades. Copley medalit antakse välja igal aastal ning see on tõenäoliselt vanim ja siiani kõige kauem välja antud teadusauhind maailmas. Esimene medal anti välja 1731. aastal Stephen Grayle. Laureaat saab medali ja rahalise preemia 25 000 naelsterlingit.

## Medali laureaadid
Sargėnai

**Sargėnai** (poola keeles *Sorgiany*) on Kaunase linnaosa, mis asub linna põhjaosas Šilainiai valla territooriumil. Sargėnai asub Nerise kaldal, see piirneb lõunas Šilainiaiga. 

Linnaosa on nime saanud valvet tähendavast tüvest "sarg-" (*sargus*, *sargyba*). Haridust annab keskkool, seal asub Kaunase kindluse IX fordi muuseum. Rahvast teenindavad ostukeskus Šilas ning väiksemad kauplused Bistro ja Amerika, linnaosa lõunapiiril asub suurem ostukeskus Mega. Sargėnai tähtsamad tööandjad on sealne keraamikatehas ja uksevabrik Ryterna.

Sargėnaist on avastatud kiviaegne matmispaik. Kuni Esimese maailmasõjani kuulusid sealsed alad Raudondvarise valda, seejärel aga Lapėse valda. Linnaosa hakkas kujunema Teise maailmasõja järel, mil sinna ehitati keraamikatehas. Sargėnai lõunaosa liideti Kaunasega aastal 1946, põhjapoolne osa aga aastal 1972, Kaunase rajooni kuulunud alad asusid toona Ražiai külanõukogus.

Linnaosa lõunaosas Vytėnai tänava ümbruses asub Vytėnai asum.


Vytėnai,_Kaunas.JPG|Vytėnai
Sargenai.jpg|Vytėnai tänav
Sargėnai_(Kaunas).JPG|Sargėnai
Najim

**Najim Amari**, ka **Najim** (araabia keeles نجيم‎‎), aga ka **Cheb Najim** (الشاب نجيم‎; sündinud 18. jaanuaril 1985 
Suresnesis Hauts-de-Seine'i departemangus Prantsusmaal) on Alžeeria-Prantsusmaa raï-laulja. Tema plaadifirma on EMI/Virgin Music France.

## Elulugu
Najim sündis Prantsusmaal alžeerlasest isa ja prantslasest ema peres. Pärast vanemate lahkuminekut kolis kolmekuune Najim Alžeeriasse oma vanavanemate juurde Bordj Bou Arréridjisse Ida-Alžeerias. Ta hakkas muusikaga tegelema 6-aastaselt koos oma onudega, kes olid muusikud. Ta esines paljudel seltskondlikel üritustel, lauldes enamasti Sétifiani muusikat. 15-aastaselt lõi ta kampa oma onudega nende muusikaturneel, mis viis teda enamikku Alžeeria linnadest.

Ta on esinenud ka Alžeeria televisioonisaadetes. Aastal 2001 kohtus 17-aastane Najim üle paljude aastate emaga. Aastal 2003 pärast õpingute lõpetamist kolis ta püsivalt Prantsusmaale, kus ta esines mitmel pool Pariisis ja selle ümbruses. Seal kohtas ta Salah Rahouid (araabia صالح رحوي), kes oli kirjutanud laule Khaledile, Cheba Zahouaniale, Cheb Sahraouile, Cheb Akilile ja Gipsy Kingsile. Tulemusena ilmus 2004. aastal Najimi esimene debüütalbum "Kount Enhawes", mis pälvis tunnustust ja mida müüdi 8000 eksemplari. Enamik materjalist ilmus ka tema esimesel ametlikul stuudioalbumil "Hsabtek ana"*.*

Aastal 2007, koostöös Virgin Music France plaadifirmaga, avaldas Najim oma teise ametliku stuudioalbumi "Saba", mille produtsent oli taas Salah Rahoui. Seda albumit iseloomustavad retro- ja nüüdismuusika ning suur abi raï-muusika tuntud nimedelt. Märkimisväärseks sai koostöö Albi Montana ja Larseniga. Suurt toetust sai ka lugu, kus raï-muusika diiva Cheikha Rimitti laulis temaga duetti stuudioalbumi teises laulus "N'rouhou N'zourou".

Aastal 2009 tegi ta prantsuskeelse kaveri Rootsi-Iraani staari Arashi hittlaulust "Suddenly". Uus versioon "Près de toi (Suddenly)" on mitmekeelne laul – selles on esindatud prantsuse, inglise ja pärsia keel. Rebecca Zadig laulab inglise, Arash pärsia ja Najim prantsuse keeles. Selles laulus on kasutatud Alžeeria klassikateose "Abdel Kader" osi.

## Diskograafia

### Albumid
* "Kount Enhawes" (2004)
* "Hsabtek ana" (2006)
* "Saba" (2007)
* "Mkhabarni Galbi" (2010)
* "Raïvolution" (2015)
August Wilhelm Boström

**August Wilhelm Boström** (7. november (26. oktoober vkj) 1809 Viljandi – 16. september (4. september vkj) 1882 Viljandi) oli Viljandi raehärra aastail 1850–1864 ja bürgermeister aastail 1858–1864.

Tema vanemad olid Viljandi suurgildi oldermann August Wilhelm Boström (1778–1836) ja Anna Katharina Schönjan.

Ta abiellus 20. juunil/2. juulil 1840 Agnes Louise Emmersiga (sündinud Tartus 14/26. märtsil 1822 – surnud ?), nende poeg oli Viljandi bürgermeister Peter Nikolaus Boström.

## Kirjandus
*Das Felliner Bürgerbuch (1728–1889). Lk. 65–66 (nr. 411) ja 93. Jahresbericht der Felliner litterarischen Gesellschaft. 1900 und 1901. Fellin 1902. Beilage 1.
Morris (täpsustus)

**Morris** võib tähendada mitmeid asju, inimesi ja nähtusi.
*morris, inglise rahvatants

## Kohanimed
### Kanada
*Morris (Manitoba)

### USA
;Linnad
* Morris (Alabama)
* Morris (Connecticut)
* Morris (Georgia)
* Morris (Illinois)
* Morris (Indiana)
* Morris (Minnesota)
* Morris (linn, New York)
** Morris (küla, New York)
* Morris (Oklahoma)
* Morris (Pennsylvania)
* Morris (West Virginia)
* Morris (Wisconsin)

;Maakonnad
* Morrise maakond (Kansas)
* Morrise maakond (New Jersey)
* Morrise maakond (Texas)

;Saar
* Morrise saar, Charleston Harbor, South Carolina

## Muu
* Morris & Co., tarbekunstifirma
* Morrise kanal, kunagine söeveokanal USA New Jersey osariigis
* Morris (uss), üks esimesi internetis levinud arvutiusse

## Eesnimi

* Morris (koomiksikunstnik), Belgia koomiksikunstniku Maurice De Bevere'i pseudonüüm
* Morris Bates (1864–1905), Inglise jalgpallur
* Morris Day (1957–), Ameerika muusik, helilooja ja näitleja
* Morris Harvey (1877–1944), Briti näitleja
* Morris Louis (1912–1962), Morris Louis Bernstein, Ameerika kunstnik
* Morris Ouma (1982–), Keenia kriketimängija
* Morris Stoloff (1898–1980), Ameerika helilooja
* Morris Swadesh (1909–1967), Ameerika lingvist
* Morris West (1916–1999), Ameerika kirjanik

## Perekonnanimi

* Charles W. Morris (u 1901 – 1973), Ameerika semiootik ja filosoof
* Desmond Morris (1928–), Briti etnoloog, semiootik ja zooloog
* Francis Orpen Morris (1810–1893), Iiri ornitoloog ja entomoloog
* Jody Morris, Inglise jalgpallur
* Lewis Morris (luuletaja) (1833–1907), Briti luuletaja
* Lewis Morris (1726–1798), Ameerika maaomanik, üks USA iseseisvusdeklaratsioonile allakirjutanuist
* Mark Morris, USA koreograaf
* Samuel Morris (1711–1782), Ameerika revolutsionäär
* William Morris, 1. vikont Nuffield (1877–1963), Briti tööstur ja filantroop

## Vaata ka
* Maurice
* Morrice
* Morriston
* Morristown
* Morrisville
Vana-Hiina neli suurt leiutist

**Vana-Hiina neli suurt leiutist** (lihtsustatud hiina keeles 四大发明; traditsioonilises hiina keeles 四大發明; *[[pinyin]]* *sì dà fā míng* 'neli suurt leiutist') on Vana-Hiina neli leiutist, mida hinnatakse hiina kultuuris seetõttu, et need annavad tunnistust Vana-Hiina teaduse ja tehnika kõrgest tasemest.

Need neli leiutist on kompass, püssirohi, paberitegemine ja trükikunst.
Solidaarsus (ametiühing)

**Solidaarsus** (poola keeles Solidarność, täieliku poolakeelse nimega Niezależny Samorządny Związek Zawodowy "Solidarność") on Poola ametiühing, mis sai tuntuks oma Nõukogude Liidu vastase tegevuse poolest. Ühingu eesotsas oli Lech Wałęsa.

Ühing kujutas endast totalitarismi- ja kommunismi sotsiaalset massliikumist. Liikumisse kuulusid väga erinevaid poliitilised jõud: alates katoliiklikest konservatistidest kuni ultravasakpoolsete sotsialistide ja anarhistideni.

Ühing loodi augustis-septembris 1980 Gdanski laevatehases. Ühing legaliseeriti 10. novembril 1980. Jaanuaris 1982 keelustasid Nõukogude võimuorganid ühingu tegevuse. Detsembrist 1981 kuni 1986. aastani tegutses ühing põranda all. Ühing taaslegaliseeriti aprillis 1989. 

1989–1990 oli Poola Rahvavabariigis tegutseva Poola Ühinenud Töölispartei ainuvõimu likvideerimise eestvedajaid.

## Vaata ka
* "Żeby Polska była Polską"
Luka Knjazev

**Luka Serapionovitš Knjazev** (vene keelea *Лука Серапионович Князев*; sünniaeg ja -koht on teadmata – 23. aprill 1918 Novotšerkassk) oli Venemaa ehitusinsener ja valgekaardi ohvitser.

Ta lõpetas 1909. aastal Peterburi tsiviilinseneride instituudi ehitusinsenerina. 

Tomski linnaarhitekt Tevje Fischel loobus aprillis 1911 ootamatult oma ametikohast. Vabale ametikohale kandideeris teiste hulgas ka noor ja kogemusteta Luka Knjazev, kes osutuski valituks. Tema peamine töö Tomskis oligi eelmise linnaarhitekti kavandatud tööde lõpetamine, kuni ta ise sai parema pakkumise ja tuli Tallinna Vene–Balti laevatehase ehitustöödele.

Ta läks 1917. aastal tehase Tallinnast evakueerimisel kaasa ning osales tehase uuesti ülesehitamisel Taganrogis.

Ta liitus Vene kodusõjas Doni kasakaarmeega ning teenis Krivjanskaja jalapolgu kuulipildujate komandos. Ta hukkus 23. aprillil 1918 Novotšerkasski vallutamisel.

## Looming
Tema projekteeritud ehitisi on põhiliselt Tallinnas, kuid üksikuid ehitisi on ka mujal Venemaal, peamiselt Tomskis ja Taganrogis. Teda võib pidada Vene–Balti laevatehase hoonete projekteerijatest ühe kõige järjekindlama uusklassitsismi viljelejana. 

### [[Tomsk]]is
*1911–1912 linna pandimaja. Praegu Tomski oblasti riikliku arhiivi hoone, Karl Marxi tänav 26 (*улица Карла Маркса, дом № 26*). Hoone on 1995. aastast Venemaa kultuurimälestis

### [[Tallinn]]as

*1912–1917 Vene–Balti laevatehase hooneid, sealhulgas:
**1915 tehaseasunduse kino, (hilisem kino "Edasi"). Lammutati 1960. aastate lõpul
**1915 tehaseasunduse "pikk maja", mida erinevate projektivariantide järgi ehitati kokku 38 hoonet. Praegu on neist säilinud neli maja: Sepa 1, 3 ja 5 ning 1. liin 3

### [[Taganrog]]is
*1917–1918 evakueeritud Vene–Balti laevatehase hooneid uues asukohas

## Viited
 

## Kirjandus
*Oliver Orro. "Suure sõja laps. Tehase loomisest kuni 1917. aastani". // Oliver Orro, Robert Treufeldt, Maris Mändel. "Kopli sonaat. Vene–Balti laevatehas". Eesti Arhitektuurimuuseum. Tallinn 2017. Lk 26–27

## Välislingid
*"Kino "Edasi" Kopli tänaval", 1969. Ivar Vilde kogu. Eesti Ajaloomuuseum, AM N 38980
Friedrich Ebert noorem

**Friedrich Ebert noorem** (tuntud ka kui **Fritz Ebert**; 12. september 1894 Bremen – 4. detsember 1979 Ida-Berliin) oli Saksa sotsiaaldemokraatlik poliitik ja Saksa DV riigitegelane.

Friedrich Ebert noorema isa Friedrich Ebert (1871–1925) oli sotsiaaldemokraatlik poliitik, kes oli Saksamaa esimene riigipresident aastatel 1919–1925.

Rahvakooli lõpetamise järel õppis Friedrich Ebert noorem aastatel 1909–1913 raamatutrükkaliks. 1913. aastal astus ta Saksamaa Sotsiaaldemokraatlikku Parteisse. 1913–1915 töötas Ebert Nürnbergis trükkali ja ajakirjanikuna. 1915. aasta detsembris mobiliseeriti ta sõjaväkke. Ebert osales Esimeses maailmasõjas, ta demobiliseeriti 1918. aasta detsembris. 1919. aastal asus ta Berliinis tööle ajalehe Vorwärts toimetajana. Alates 1925. aastast töötas Ebert Brandenburg an der Havelis ajalehe Brandenburger Zeitung toimetajana. 1928. aastal valiti ta sotsiaaldemokraatide nimekirjas Riigipäeva liikmeks. Natsionaalsotsialistide võimuletuleku järel kaotas Ebert esmalt töökoha ajalehetoimetejana ja seejärel Riigipäeva liikme koha. Gestapo vahistas ta 1. juulil 1933. Teda hoiti kuni 1933. aasta detsembrini kinni mitmetes koonduslaagrites. 28. augustil 1939 mobiliseeriti Ebert Wehrmachti. Ta osales Poola kampaanias ja teenis Läänerindel. 1940. aasta mais vabastati ta teenistusest.

30. novembrist 1948 kuni 5. juulini 1967 oli Friedrich Ebert noorem Ida-Berliini linnapea. Alates 1949. aasta jaanuarist kuni 1971. aasta juunini ja uuesti alates 1976. aasta maist oli ta Saksamaa Sotsialistliku Ühtsuspartei Keskkomitee Poliitbüroo liige. 

## Viited
Šilainiai

**Šilainiai** on Kaunase asum, mis asub linna põhjaosas Šilainiai valla territooriumil. Šilainiai piirneb põhjas Sargėnaiga ning läänes Romainiai ja Linkuvaga. 

Asum on nime saanud selle aladel asunud Šilainė küla järgi. Šilainiai aladele jääb neli gümnaasiumi, kaks algkooli ja kaks keskkooli, seal asub ka puuetega lastele mõeldud Kaunase erikool. Sinna jääb Kaunase kindluse VIII fort ja IX fort. Asumi aladele jäävad osa Linkuva mõisa pargist ja Sargėnai mõisa hoonekompleksi säilinud osa. Piirkonda asuti hoonestama aastal 1980.

Asumi edelaosas eristatakse Milikoniai linnaosa, selle kirdeosas aga Smėliai linnaosa. Linnaosad on praktiliselt ühte sulanud ja üldiselt kutsutakse kogu nende ala Šilainiaiks. Šilainiai ja Linkuva piiril asub veel Maironiškiai asum, mida samuti vahel Šilainiai alla arvatakse. Selle alad kuulusid aastani 1944 Raudondvarise valda. Seejärel liideti need Kaunase linnaga, kus kuulusid Linkuva külanõukogusse. Aastal 1954 liideti need Kaunase rajooni Užliedžiai külanõukoguga, taas hakkasid need Kaunase linnale kuuluma aastast 1972.

## Usuelu

Aastal 1989 püstitati asumisse Vilijampolė kihelkonna vaimuliku Lionginas Vaičiulionise eestvedamisel kabel, mis aastal 1994 sai kihelkonnakiriku staatuse. Aastal 1997 pandi vana kiriku kõrvale uue hoone nurgakivi, ehitamist alustati siiski alles järgmisel aastal. See hoone valmis aastal 2007, kaks aastat hiljem sai hoone põrandakütte ja aastal 2010 toimus uue Kaunase Püha Vaimu kiriku sisseõnnistamine. Vana kirikuhoone asub selle kõrval ja on kasutusel abikabelina. Tööd kirikaiaga jätkusid siiski ka pärast hoone valmimist.

Aastal 2013 loodi Šilainiai valda ka teine kihelkond, mis jääb valla läänepoolsesse otsa. Selle kihelkonna kabel valmis aastal 2015 ja jääb samuti Šilainiai asumisse. Selle valmimiseni toimusid kihelkonna jumalateenistused katoliikliku Johannes Paulus II gümnaasiumi ruumides.


Šilainiai.jpg|Šilainiai
Milikoniai2011.jpg|Milikoniai
Šilainių_koplyčia,_statoma.JPG|Õndsa Johannes Paulus II kabel
Žiemgalių_g._19,_Kaunas.JPG|Smėliai
Kauno_Šv._Dvasios_bažnyčia.jpg|Kaunase Püha Vaimu kirik
Kauno_Šv._Dvasios_senoji_bažnyčia.jpg|Püha Vaimu kabel
Linkuva (Kaunas)

**Linkuva** (poola keeles *Linkowo*) on Kaunase linnaosa, mis asub linna põhjaosas Šilainiai valla territooriumil. Linkuva asub Via Baltica ääres, see piirneb läänes Romainiai ja idas Šilainiaiga. 

Linnaosa on nime saanud Linkuva mõisa järgi. Linnaossa jääb ka Kaunase kindluse IX fort. Linkuvas eristatakse osaliselt Šilainiaiga ühte sulanud Maironiškiai asumit, mille alad kuulusid aastani 1944 Raudondvarise valda. Seejärel liideti need Kaunase linnaga, kus kuulusid Linkuva külanõukogusse. Aastal 1954 liideti need Kaunase rajooni Užliedžiai külanõukoguga, taas hakkasid need Kaunase linnale kuuluma aastast 1972.

## Veršvase maastikukaitseala

Linkuvasse jääb Veršvase oja oru nõlvadel asuv Veršvase maastikukaitseala, mis moodustati sinna aastal 1995. Kaitseala loodi Veršvase oja vete ja selle oru reljeefi, samuti ka Linkuva mõisa pargi ja nahkhiirte elukohtade kaitseks. Selle pindala on 130 hektarit. Seal kasvavad balti sõrmkäpp ja kahkjaspunane sõrmkäpp, kaitsealal elavad pääsusaba, eremiitpõrnikas, pruun-suurkõrv, põhja-nahkhiir, tähnikvesilik, rohe-kärnkonn, kivisisalik, kaladest väike mudil, ogalik, viidikas ja koger.


Versvo_krastovaizdzio_draustinis.jpg|Veršvase oja org
Linkuvos_(Kaunas)_kapinės.JPG|Linkuva kalmistu
Maironiškiai,_Kaunas.JPG|Maironiškiai


## Viited
Faustina vanem

**Annia Galeria Faustina** (ladina keeles tuntud nimega **Faustina Major**; 16. veebruar u 100 – oktoober/november 140), ka **Faustina I**, oli Vana-Rooma keiser Antoninus Piuse abikaasa.

Ta oli konsuli ja prefekti Marcus Annius Veruse (keiser Marcus Aureliuse vanaisa) ja Rupilia Faustina ainuke tütar. Tema vennad olid konsul Marcus Annius Libo ja preetor Marcus Annius Verus. Faustina emapoolsed tädid olid keiser Hadrianuse abikaasa Vibia Sabina ja Mindia Matidia. Tema isapoolse vanaisa nimi oli samuti Marcus Annius Verus ning tema emapoolsed vanavanemad olid Salonia Matidia (Vana-Rooma keisri Traianuse  nõbu) ja asenduskonsul Libo Rupilius Frugi. Faustina sündis ja kasvas Roomas.

Ta abiellus Antoninus Piusega 110. ja 115. aasta vahel. Neil oli õnnelik abielu. Neil sündis kaks poega ja kaks tütart, kellest kolm surid enne 138. aastat, kui vanemad keisritroonile tõusid. Neljas laps Faustina noorem abiellus oma onupoja, keiser Marcus Aureliusega.

## Viited

## Allikad
* Birley, R. Anthony (2000). *Marcus Aurelius: A Biography*.  Routledge; 2 edition. ISBN 978-0415171250
* Levick, Barbara (2014). *Faustina I and II: Imperial Women of the Golden Age*. Oxford University Press. ISBN 978-0-19-537941-9.

## Välislingid
*
Wessel Harryen

**Wessel Harryen** oli Liivi ordu vasall Maasilinna foogtkonnas 15. sajandil.

25. augustil 1488 läänistas ordumeister Johann Freydack von dem Loringkhove talle seni Hans Häftenile kuulunud 3 adramaad Arju (Taggafer) mõisas ja külas, lisaks 2½ adramaad Imavere (Immafer) külas ja 1 adramaa Välja (Welja) külas, kõik Pöide kihelkonnas.

Tema poeg oli Arju ja Imavere mõisnik Henrik Harrien (alias Heinrich Harryen) ja väimees Claus König. Tema poeg võib olla veel Saaremaa piiskopi vasall Kaarma kihelkonnas Wessel Harryen.

## Välislingid
*Genealogisches Handbuch der Oeselschen Ritterschaft, lk. 504
Julius Bernhard Sewigh

**Julius Bernhard Sewigh** (20. jaanuar/1. veebruar 1804 Viljandi – 18/30. november 1879 Viljandi) oli Viljandi raehärra aastail 1841–1848. 1863. aastal valiti ta bürgermeistriks, kuid ta ei võtnud ametit vastu.

Tema vanemad olid bürgermeister Berend Johann Sewigh (1752–1830) ja Louise Tallquist (1777–1831).

15/27. novembril 1829 abiellus ta Anna Elisabeth Boströmiga (1804–1875). Nende poeg oli raehärra Bernhard August Sewigh (1830–1899).

## Kirjandus
*Das Felliner Bürgerbuch (1728–1889). Lk. 65 (nr. 402) ja 93. Jahresbericht der Felliner litterarischen Gesellschaft. 1900 und 1901. Fellin 1902. Beilage 1.

## Välislingid
*Geni
Natsivaba Eesti

**Natsivaba Eesti** (vene keeles Эстония без нацизма; endise ametliku nimega **Ühiskondlik Liit Uusfašismi ja Rahvusliku Vaenu Vastu**, mitteametlikult ka **Eesti Antifašistlik Komitee**) on 2005. aastal Eestis asutatud ja registreeritud mittetulundusühing (mittetulundusühingute ja sihtasutuste registrisse kantud uue nimega 08.03.2011, reg nr 80216783, esmakande kuupäev 04.02.2005). Kuni surmani 2009. aastal oli selle esimees Arnold Meri, pärast teda on esimees Andrei Zarenkov. Organisatsiooni tegevusaadress on 74116 Harjumaa, Maardu, Keemikute 26-2.

## Kaitsepolitsei hinnang
Kaitsepolitsei aastaraamatus 2011 on Natsivaba Eesti seostatud Venemaa huvide täitmisega. Venemaa välispoliitilisi huve kaitseb ühendus, mis nimetab end rahvusvaheliseks õiguskaitseliikumiseks Mir Bez Natsizma (MBN, ingl World Without Nazism). MBNi asutamisfoorumil 22. juunil 2010 Kiievis valiti Eestist ühenduse presiidiumisse Andrei Zarenkov. MBNist sooviti kujundada mõjukaim Kremlimeelsete ühenduste katusorganisatsioon, saavutada sellele Euroopa Nõukogu ametliku partneri staatus, selleks oli omakorda vaja allorganisatsioonide olemasolu Euroopa Nõukogu liikmesriikides. 28. märtsil 2011 toimus MTÜ Natsivaba Eesti asutamiskoosolek, mille eestvedajad olid Arnold Meri nimelise Ühiskondliku Liidu Uusnatsismi ja Rahvusliku Vaenu Vastu (nn Antifašistliku Komitee) liider Zarenkov, kes vahetas ürituse eel MTÜ senise nime ja registreeris selle ümber MBNi katusorganisatsiooni kontseptsiooniga sobivaks MTÜks Natsivaba Eesti. Sisuliselt uut organisatsiooni Eestis ei loodud.

## Vaata ka

* hübriidsõda
* pehme jõud
* Eestimaa Ühendatud Vasakpartei

## Viited
Šoti terjer

**Šoti terjer** on Šotimaalt pärinev koeratõug.

Esimest korda hinnati seda koera 1897. aastal Inglismaal toimunud näitusel.

Šoti ja sealyhami terjeri ristandjärglasena aretati XX sajandi II poolel tšehhi terjer.


Barney-20040908.jpg|President George W. Bushi perekonnale kuulunud šoti terjer Barney


## Vaata ka
*Negus
*Stasi (koer)

## Viited

## Välislingid

* Šoti terjer koer.ee saidil
Tasmaania vombat

**Tasmaania vombat** (*Vombatus ursinus*) on loomaliik vombatlaste sugukonnast vombati perekonnast. 

## Taksonoomia
Vombatit kirjeldas esimesena 1800. aastal George Shaw. On olemas kolm vombati alamliiki, kuigi nende eristatavus ei ole siiani päris selge.

## Kirjeldus
Täiskasvanud vombatid võivad olla 80 kuni 130 cm pikkused ja kaaluda 17 kuni 40 kg. Tasmaania ja Flinderdersi saare vombatid on sageli mandril elavatest vombatitest väiksemad.


King_Island_wombats.jpg|1807. aasta illustratsioon nüüdseks juba väljasurnud King Islandi vombatitest
Vombatus_ursinus_-Tasmania,_Australia_-front-8.jpg|Vombat Narawntapu rahvuspark, Tasmaania
Erich Apel

**Erich Hans Apel** (3. oktoober 1917 Judenbach, Tüüringi – 3. detsember 1965 Ida-Berliin) oli Saksa DV riigitegelane.

Erich Apel oli pärit töölisperekonnast. Rahvakooli lõpetamise järel õppis ta aastatel 1932–1935 tööriistavalmistajaks. 1939. aastal lõpetas ta Ilmenau insenerikooli masinaehitusinsenerina.

1939. aastal mobiliseeriti Erich Apel Wehrmachti. Ta teenis aega Peenemünde raketibaasis. Ajateenistusest vabanemise järel töötas ta samas insenerina ja alates 1943. aastast arendusosakonna juhatajana. Teise maailmasõja lõppemise järel töötas Erich Apel Bleicherodes Nõukogude Tehnilises Komisjonis õpetajana ja insenerina. 1946. aastal astus ta Saksamaa Sotsiaaldemokraatlikku Parteisse. 1946. aastal viidi Apel saksa raketitehnika hea tundjana Nõukogude Liitu, kus ta töötas kuni 1952. aastani raketitehnika väljaarendamise alal. Selle kõrvalt jätkas ta tehnikahariduse omandamist. 

1953–1955 oli ta Saksa DV masinaehitusministri asetäitja. 1955–1958 oli Erich Apel Saksa DV raskemasinaehituse minister. 1957. aastal astus ta Saksamaa Sotsialistlikku Ühtsusparteisse. 1958. aastal sai Apel Saksamaa Sotsialistliku Ühtsuspartei Keskkomitee Poliitbüroo majanduskomisjoni juhatajaks ja Rahvakoja (parlamendi) majanduskomisjoni esimeheks. 1960. aasta juunis kaitses ta väitekirja majandusteaduste alal ja sai doktorikraadi, sama aasta juulis sai ta Saksamaa Sotsialistliku Ühtsuspartei Keskkomitee liikmeks. Alates 1962. aastast oli ta Saksamaa Sotsialistliku Ühtsuspartei Keskkomitee Poliitbüroo liikmekandidaat. 1963. aastal sai Erich Apel Saksa DV Ministrite Nõukogu aseesimeheks ja Riikliku Plaanikomisjoni esimeheks. 

1965. aasta septembris toimunud Saksa DV ja Nõukogude Liidu vahelise kaubanduskokkuleppe eelläbirääkimistel nõudis Apel Saksa DV majandusele suuremat sõltumatust Nõukogude Liidust. Sama aasta novembris toimunud läbirääkimistel ei nõustunud ta Nõukogude Liidu poolt nõutud kaubanduslepinguga, kuna tema meelest tähendanuks see Saksa DV diskrimineerimist. 3. detsembril 1965 laskis Erich Apel ennast teenistusrelvast maha. Veel samal päeval kirjutas Alfred Neumann alla Saksa DV ja Nõukogude Liidu kaubanduslepingule.

## Viited
Jupiter (astroloogia)

**Jupiter** kuulub tänapäeva Lääne astroloogias koos Saturniga ühiskondlike planeetide hulka. Jupiter teeb Maalt vaadatuna sodiaagile ringi peale umbes 12 aastaga.

Jupiter on seotud kasvu ja laienemisega ning valitseb kõike, mis on vaimselt või füüsiliselt suur. Ta seostub filosoofia, maailmavaate, kõrghariduse, religiooni, välisreiside ja seadustega. Jupiteri asend sünnikaardis ja seosed teiste planeetidega näitavad inimese suhteid moraali, haridusküsimuste, kirikuga, tema rännukirge või selle puudumist, ka huumorimeelt või selle puudumist. Jupiter näitab sünnikaardis ka optimismi ja enesekindlust või nende vähesust. Ta väljendab kogemusi, mida vajame arenguks, samuti omadusi, mis meil areneda aitavad.

Jupiteriga seotud valdkonnas tunneb inimene end kaitstuna ja usaldab elu ning võib palju saavutada. See valdkond vajab aga ka palju ruumi arenemiseks ja avastusteks, inimene ei ole seal kunagi rahul halli argipäevaga, vaid tahab aina enamat. Siit tuleneb ka Jupiteri omadus kalduda liialdustesse ja suutmatus lõpetada juba alustatud asju.

Jupiter tähistab sünnikaardis isa, õpetajat, vana tarka meest.

Inimkehaga seoses valitseb Jupiter maksa, vereloomet, kudede kasvu/vohamist ja üleminekuaastaid.

Jupiter on Amburi märgi valitseja ning Kalade kaasvalitseja (koos Neptuuniga) ning seotud 9. ja 12. astroloogilise majaga.

**Mütoloogia**

Kreeklastel oli Zeus (roomlaste Jupiter) kõige kõrgem jumal. Muuhulgas kandis ta liignime Välguheitja. Ta valitses universumi üle koos vendade merejumal Poseidoni (roomlaste Neptunus) ja surnute riigi jumala Hadesega (roomlaste Pluto). Tema atribuudid olid kimp välke peos ja võimusümbol kotkas, sageli kujutatakse teda troonil istumas.

Lisaks naisele Herale, kes oli abielu jumalanna, oli Zeusil hulk voodikaaslasi. Kui Zeus mõnd naist himustas, siis ta lihtsalt läks ja võttis selle. Armuafääride käigus muutis ta enamasti kuju, muutudes kord loomaks, kord inimeseks, jumalaks või mõneks asjaks.

Zeusil oli palju järeltulijaid ja tema abielu Heraga täis pidevaid tülisid. Hera jälitas armutult Zeusi sõbratare ja nende lapsi ning Zeus omakorda kaitses neid oma naise eest, karistades viimast.

Jupiteri kultus oli Rooma riigiusk kuni 4. sajandini p.Kr, Jupiteri austati Kapitooliumil. Kui Jupiter tundis end oma troonil kindlalt, oli ta suuremeelne ja õiglane jumalaisa, kes demonstreeris oma võimeid nii taevas kui maa peal mõistlikult ja väärikalt. Antiikaja inimesed austasid teda väga.

Kuna Jupiteri seostati õnne ja rõõmsameelsusega, hakati selles tähenduses kasutama sõna „joviaalne“.

## Vaata ka
*Jupiter (astronoomiline käsitlus)

## Viited
Leonid Lavrov

**Leonid Nikolajevitš Lavrov** (4/16. aprill 1882 Oudova maakond – 10. mai 1954 Karaganda vangilaager) oli Eesti õigeusu vaimulik.

Tema isa oli ülempreester Nikolai Lavrov (surnud 1924).

Ta tuli Eestisse 1919. aastal, pühitsetud preestriks ja diakoniks 1939 metropoliit Aleksandri poolt. Abipreester Narva Issandamuutmise koguduses 1939, preester Varnja Issanda templisseviimise koguduses 1939–1941, preester Tallinna Kopli Nikolai koguduses 1941–1944.

Nõukogude Liidu okupatsioonivõimud arreteerisid ta 31. oktoobril 1944 Tallinnas. 15. märtsil 1945 määrati talle § 58-3 alusel 10+3 aastane karistus, süüdistatuna koostöös sakslaste poolt seatud metropoliit Aleksandriga, nõukogudevastases agitatsioonis ja valetamises kommunistide ja Vene õigeusu kiriku kohta. 

## Välislingid
*Vaimulike andmebaas
Saturn (astroloogia)

**Saturn** kuulub koos Jupiteriga tänapäeva Lääne astroloogias ühiskondlike planeetide hulka. Maalt vaadatuna teeb ta sodiaagile ringi peale umbes 29,5 aastaga.

Saturn tähistab astroloogias struktuure, piire ja piiranguid, kannatlikkust, oskust väärtustada aega ja oodata ära oma töö tulemused. Saturni asend inimese sünnikaardis näitab tema kõige aeglasemalt arenevat valdkonda, mis on kogu elu luubi all ning nõuab pidevat ja kannatlikku tööd. Oma põhiomadustelt on ta niisiis Jupiteri vastand.

Saturniga seotud valdkond inimese sünnikaardis näitab, kus tunneme end ebakindlalt ja kammitsetuna, oodates elult pigem piiranguid, raskusi ja takistusi. hirmust midagi valesti teha piirame siin oma tegevusvabadust tugevalt. saturn tähistab ka paindumatut õiglust: me kogeme kannatusi, kui väldime teemasid, millega tegelemist Saturn meilt sünnikaardi järgi nõuab, ja saame tasu, kui teeme nende teemadega kannatlikult tööd.

Nagu Jupitergi, väljendab Saturn isa või vana tarka meest.

Inimkehas valitseb Saturn luustikku, hambaid, nahka.

Saturn on Kaljukitse märgi valitseja ning Veevalaja kaasvalitseja (koos Uraaniga) ning seotud 10. ja 11. astroloogilise majaga.

**Mütoloogia**

Enne Zeusi oli Kronos (roomlaste Saturnus) kreeklaste kõrgeim, titaanide soost pärinev jumal. Ema Gaia õhutusel kastreeris ta oma isa Uranose, kuna too oli kõik oma lapsed, kes talle ei meeldinud, ema kõhtu tagasi toppinud.

Et tema enda lapsed temaga kunagi sama ei teeks, neelas ta need kohe pärast sündi alla. Tänu ema kavalusele pääses vaid tema noorim poeg Zeus. Tema kastreeriski oma isa Kronose ning pani ta allmaailma kinni. Hiljem ta siiski halastas isale, saatis tolle Õndsate saarele läänepoolses ookeanis. Seal veetis Kronos vana targa valitsejana väärikat vanaduspõlve. Ta hoidis eemale Olümpose jumalate tülidest; tema maailmas käis elu vaikselt ja pikkamööda nagu planeedi Saturn tsükkel taevas.

Kronose mõtisklevale ja rahulikule poolele vastab Saturnus, kes oli algselt itaalia põlluharimise jumal. Lisaks oli ta tark õpetaja, sest tõi inimestele põllumajanduse ja tsivilisatsiooni saavutused. Tema mälestuseks peavad roomlased iga aasta 17. detsembril saturnaalia-nimelisi pidustusi.

## Vaata ka
*Saturn (astronoomiline käsitlus)

## Viited
Johan Keerig

**Johan Keerig** (18/30. oktoober 1868 Vana-Võidu vald, Viljandi kihelkond, Viljandimaa – 5. september 1933 Tallinn) oli eesti vaimulik.

Tema vanemad olid Jaan Keerig (1834–1875) ja Kadri Guben (1836–1917).

Ta õppis 1891–1895 Tartu Ülikooli usuteaduskonnas, Korporatsioon Fraternitas Estica liige. 

Ordineeriti pastoriks 1898. aastal. Ta oli prooviaastal Peterburi Jaani koguduses, 1902–1907 Moskva konsistooriumiringkonna Vladikavkazi luteri koguduse vikaarõpetaja ja õpetaja, 1907–1908 Tallinna Pauluse koguduse, 1908–1919 Jüri koguduse ja 1924–1932 Käina koguduse õpetaja.

Tema abikaasa oli Salme Eichenthal (1886–1975).

## Viited

## Välislingid
*Album Esticum
*Geni
Julius Werncke

**Julius Ludwig Werncke** (16/28. aprill 1815 Peetrimõisa, Kanepi kihelkond, Võrumaa – 9/21. november 1888 Viljandi) oli Viljandi raehärra aastail 1855–1859 ja 1876–1878 ning bürgermeister aastail 1878–1888. Ta oli aastail 1867–1870 ka Viljandi suurgildi oldermann. Ta oli ka Viljandi vabatahtliku tuletõrje ühingu asutajaliige.

Tema vanemad olid Johann Christian Wernicke ja viimase abikaasa Marie Helene Wernicke.

Tema abikaasa alates 4/16. juunist 1845 oli Wilhelmine Bachmann (25. jaanuar/6. veebruar 1821 Tallinn – 6/18. juuli 1860 Viljandi).

## Viited

## Kirjandus
*Das Felliner Bürgerbuch (1728–1889). Lk. 67 (nr. 420), 93 ja 95. Jahresbericht der Felliner litterarischen Gesellschaft. 1900 und 1901. Fellin 1902. Beilage 1.

## Välislingid
*Geni
Linda tänav (täpsustus)

**Linda tänav** on mitmes Eesti asulas.
*Linda tänav (Haapsalu)
*Linda tänav (Jõhvi)
*Linda tänav (Narva)
*Linda tänav (Narva-Jõesuu)
*Linda tänav (Pärnu)
*Linda tänav (Tallinn)
*Linda tänav (Tapa)
*Linda tänav Tartus
*Linda tänav (Võru)

*varem kandis seda nime tänav Nõmmel, praegu Liiviku tänav

## Vaata ka
*Linda põik
*Linda tee
Zahhonje

**Zahhonje** (vene keeles Захонье) on mitme Venemaa asula nimi:
*Zahhonje 1, küla Leningradi oblastis Kingissepa rajoonis
*Zahhonje 2, küla Leningradi oblastis Kingissepa rajoonis
*Zahhonje, küla Pihkva oblastis Palkino rajoonis
*...
Babino

**Babino** on mitme välismaa asula nimi:
*Babino, küla Leningradi oblastis Kingissepa rajoonis
*Babino, küla Leningradi oblastis Tosno rajoonis
*...
Elektrodünaamiline vastastikmõju

**Elektrodünaamiline vastastikmõju** on füüsikas elektrivoolude omavaheline vastastikune mõju. Samasuunaliste vooludega elektrijuhid tõmbuvad, vastassuunaliste vooludega elektrijuhid tõukuvad.

## Vaata ka
* Ampere'i seadus
* Elektrodünaamika
* Fundamentaalne vastastikmõju
Võskatka külaasundus

**Võskatka külaasundus** (vene keeles Выскатское сельское поселение) on külaasundus Venemaal Leningradi oblastis Slantsõ rajoonis.

Külaasunduses on 28 asulat, nende seas Võskatka.
Now That's What I Call Music! 62 (USA väljalase)

**"Now That's What I Call Music! 62"** on albumiseeria "Now That's What I Call Music!" Ameerika Ühendriikide väljaande 62. album, mille andsid välja Universal Music Group ja Sony Music Entertainment 5. mail 2017. 

"Now! 62" on esimene album sellest seeriast, mis ei jõudnud avanädalal edetabeli Billboard 200 esikümnesse, vaid oli 11. kohal.

## Lugude nimekiri
Distinguished Flying Cross

**Distinguished Flying Cross** on USA sõjaväeline auhind. Auhind asutati 2. juulil 1926. Esimesena sai auhinna USA lendur Charles Lindbergh, keda autasustati esimese inimesena üle Atlandi ookeani lendamise eest 1927.

Alates 1. märtsist 1927 antakse auhinda välja vaid sõjateenete eest. Nüüdisajal antakse auhinda välja õhulahingus üles näidanud julguse ja vapruse eest.
Mount Holly

**Mount Holly** nime kannavad mitmed kohad Ameerika Ühendriikides:

*Mount Holly (Arkansas)
*Mount Holly (Lõuna-Carolina)
*Mount Holly (New Jersey)
*Mount Holly (Põhja-Carolina)
*Mount Holly (Vermont)

## Ansambel
*Mount Holly, alternatiivrokibänd Lõuna-Californiast
Mount Holly (ansambel)

**Mount Holly** on alternatiivrokibänd Lõuna-Californiast. Ansambli moodustavad  laulja Jameson Burt, kitarrist Nick Perri, bassist Deanna Passarella ja trummar John Bach. 2016. aastal avaldati laul "Roll Out", mis on "Transformerite" saaga albumi "Transformers Roll Out" nimilaul. 2017. aastal avaldati singel "Get Up", mis on NFL-i *play-off*-ide teemalaul, samuti anti välja singel "Stride By Stride". 2017. aastal peaks ilmuma ka bändi esimene album.

## Viited
Now That's What I Call Music! 62

*"Now That's What I Call Music! 62", Suurbritannias välja antud album, 2005
*"Now That's What I Call Music! 62", USA-s välja antud album, 2017
Romainiai

**Romainiai** (poola keeles *Romajnie*) on Kaunase linnaosa, mis asub linna loodeosas Šilainiai valla territooriumil. Linnaosa piiravad idast ja läänest metsad, seal asuvad sanatoorium ja tuberkuloosidispanser, sinna jääb ka kaks kalmistut. Lõunaosas ulatub Romainiai Via Balticani.

## Ajalugu

Romainiai linnaosa asub Romainiai küla Kaunasega liidetud aladel. Küla ise on iidne ja seda mainitakse juba ristisõdijate kroonikates. Aastal 1295 põletas Ragniti komtuur maha sealse küla pühapaiga. Pühapaik ise oli tõenäoliselt tähtis paganlik pühamu, millest annab tunnistust see, et sealses metsapargis on tänaseni säilinud hiiepaik.

Aastal 1336 püstitasid ristisõdijad Romainiai alla saarele Marienburgi kindluse, veidi maad allavoolu Veliuona lähistele aga selle toetuseks Bajenburgi kindluse. Romainiai jäi ka hilisematel aastatel ristisõdijate teele.

XVI sajandil ehitati vanimad Romainiai mõisa hooned. XIX sajandil hakati selle Draugijai karjamõisas põetama tuberkuloosihaigeid, aga aastal 1937 ehitas Kaunase linn selle kohale tuberkuloosidispansri. 

Aastail 1913–1915 ehitati linnaosa aladele Kaunase kindluse Romainiai fort.

Aastal 1946 liideti Romainiai küla lõunapoolsem osa Kaunase linnaga. Küla põhjapoolsem osa (sealhulgas ka mõisa hooned) jääb Kaunase rajooni. 

Sealsesse metsa rajati Romainiai kalmistud. Vanemale kalmistule hakati matma aastal 1966, uuemale aga neli aastat hiljem.

Aastal 1995 püstitati Romainiaisse kabel, mis kuulub Raudondvarise kihelkonda. 

## Asumid

Romainiai aladele jääb Aukštutiniai Kaniūkai asum, mis asub samanimelise küla kohal. Kuigi küla ise liideti linnaga juba XX sajandi alguses, algas aktiivsem ehitustegevus seal siiski aastal 1990.

Teine Romainiai asum on Vijūkai. Vijūkai asub Vijūkai küla Kaunasega liidetud osas.


Vijūkai_Kaune,_Liucijanavos_g.JPG|Vijūkai
Romainiai,_tub._ligoninė.JPG|Tuberkuloosidispanser
Romainiai,_koplyčia.JPG|Romainiai kabel

## Viited
Lužitsõ (Kingissepa rajoon)

**Lužitsõ** (vene keeles Лужицы, soome keeles Luutsa, vadja keeles Luuditsa) on küla Venemaal Leningradi oblastis Kingissepa rajoonis Ust-Luga külaasunduses. Küla asub Lužitsa jõe kaldal.

Külas elab 69 inimest (2010).

Küla on esimest korda mainitud 1500.

Lužitsõ ja naaberküla Krakolje piirkond on ajalooliselt olnud peamised vadjalaste asualad.

Külas asub Vadja muuseum.
Itsipino

**Itsipino** (vene keeles Иципино, vadja keeles Itšäpäivä, soome keeles Ikäpäiväsi, Ikäpäivösi) on küla Venemaal Leningradi oblastis Kingissepa rajoonis Nežnovo külaasunduses. Küla asub Sista jõe kaldal.

Külas elab 36 inimest (2010).

Küla on esimest korda mainitud 1623.

Ajalooliselt on küla asustanud vadjalased.
Hüvesõber

**Hüvesõber** (paali k. *kalyāṇamitta*, sanskriti k. *kalyāṇamitra*) on budismis vaimne juhendaja, guru, kes suunab ja toetab budistlikule teele asunud inimest.

## Etümoloogia
Sanskritikeelne mõiste *kalyāṇamitra* on liitsõna, mis koosneb sõnadest *kalyāṇa* (ilus, hea, õilis, õige, õnnelik, suurepärane, voorus) ja *mitra* (sõber, kaaslane, liitlane). Mõistet "hüvesõber" ei kasutatud budismieelses sanskriti keeles, seega on tegemist budismile ainuomase mõistega.

## Hüvesõprus paali kaanonis
Paali kaanonis nimetatakse parimateks hüvesõpradeks Šākjamunit ja arhateid, kuid väidetakse ka, et selleks võib olla igaüks, kes on tark ja pühendunud.

### ''Upaḍḍhasutta''
Üks kõige sagedamini tsiteeritud arutlus hüvesõprusest leidub *Upaḍḍhasutta*'s (SN 45:2), kus Ānanda väidab, et hüvesõprus on pool vaimsest elust (*brahmacariyaṃ*). Buddha lükkab Ānanda väite tagasi öeldes, et hüvesõprus on kogu vaimne elu ning kui mungal on hüvesõber, siis võib eeldada, et ta harjutab õilsat kaheksaosalist teed.

### ''Kalyānamittasutta''
*Kalyānamittasutta*'s (SN 45:63) ütleb Buddha:

### ''Sovacassatāsutta''
*Sovacassatāsutta*'s on hüvesõprus toodud ühena seitsmest omadusest, mis aitavad mungal kaugele jõuda. Need on:
#austus õpetaja vastu;
#austus õpetuse (paali k. *dhamma*) vastu;
#austus koguduse (paali k. *sangha*) vastu;
#austus harjutamise vastu;
#austus keskendumise vastu;
#avatus kriitikale;
#hüvesõprus.

### ''Mittasutta''
*Mittasutta*'s (AN 6:67) ütleb Buddha, et hüvesõprus aitab mungal saavutada õiget käitumist ning ületada kirg meelelistesse naudingutesse, kujude valda ja kujudeta valda.

### Kohustused sõprade ees
*[[Dīgha-nikāya]]*'s (iii.190) on toodud viis viisi, kuidas teenida ja nende järele vaadata. Need on:
#heldus, kõikide oma ressursside jagamine sõpradega;
#hoidumine karmist kõnest ja rääkimine lahkelt ja kaastundlikult;
#sõbra heaolu, eriti vaimse heaolu, järele vaatamine;
#sõbra kohtlemine võrdselt iseendaga;
#sõbrale antud lubaduste pidamine.

### Halb sõprus
Hüvesõprus vastandub halvale sõprusele (*pāpamittatā*). Buddha ütleb, et ta ei näe mitte midagi, mis tooks nii suurt kahju kui halb sõprus ega midagi, mis tooks nii palju head kui hea sõprus (AN 1:94–95).

## Hüvesõprus mahajaanas
### ''Aṣṭasāhasrikā Prajñāpāramitā Sūtra''
*Aṣṭasāhasrikā Prajñāpāramitā Sūtra* (sanskriti k. "kaheksatuhanderealine ületava mõistmise suutra") on teadaolevalt vanim mahajaana suutra. Suutras on hüvesõprade hulka loetud peale buddhade ja tagasilangematute bodhisattvate ka "ületav mõistmine" ning kõik ületavad toimingud ja ületavat mõistmist õpetavad suutrad, kuna ka nemad on dharma allikad, just nagu inimestest hüvesõbradki.

## Vaata ka

* Guru
* Munk#Mungad budismis
* Munklus#Budism
* Thera (munk)
* Bhikkhu
* Budism#Sangha
* Sangha

## Viited

## Välislingid
*Ida mõtteloo leksikon: hüvesõber.
*Märt Läänemets "On the Meaning of ‘Good Friendship’ in Buddhism".
Elmar Klaos

**Elmar Klaos** (14. veebruar 1899 Tallinn – teadmata) oli Eesti jalgpallur.

1920. aastal mängis ta ühe mängu Eesti jalgpallikoondises.

Pärast 1924. aasta hooaega lõpetas ta jalgpallurikarjääri. 

## Saavutused
### Klubi
;Tallinna VS Sport:
*Eesti MV: 1921, 1922, 1924

## Vaata ka
*Eesti jalgpallikoondislaste loend

## Viited